เนชั่นทีวี

เนชั่นทีวี () เป็นสถานีโทรทัศน์ซึ่งที่นำเสนอรายการข่าวสาร โดยเอกลักษณ์ของคือ ข่าวเศรษฐกิจ การวิเคราะห์สถานการณ์เศรษฐกิจปัจจุบัน และรายการเชิงข่าวเป็นหลัก แห่งแรกของประเทศไทย ออกอากาศตลอด 24 ชั่วโมง เริ่มส่งสัญญาณทางช่อง 8 ของสถานีโทรทัศน์เคเบิลยูบีซี เป็นครั้งแรก เมื่อวันที่ 1 มิถุนายน พ.ศ. 2543 และต่อมาย้ายการออกอากาศจากยูบีซี ช่อง 8 ไปยังสถานีวิทยุโทรทัศน์ไททีวี ช่อง 1 ผ่านระบบแอนะล็อก เอ็มเอ็มดีเอส เมื่อวันที่ 1 พฤษภาคม พ.ศ. 2546 (ปัจจุบันยุติการออกอากาศไปแล้ว)

ปัจจุบันสามารถรับชม ผ่านโทรทัศน์ระบบดิจิทัลภาคพื้นดิน ช่อง 22 ที่เริ่มออกอากาศตั้งแต่ 1 เมษายน พ.ศ. 2557 เป็นต้นมา ทางดาวเทียมไทยคม 6 ช่อง 22 ทั้งระบบซี-แบนด์ และ เคยู-แบนด์, ทางโทรทัศน์เคเบิล ส่วนท้องถิ่นทั่วประเทศ ดย และสถานีโทรทัศน์เคเบิลทรูวิชั่นส์ ช่อง 22

ซึ่งนำเสนอข้อมูลเน้นรายการข่าวในประเทศและต่างประเทศ

เนชั่น แชนแนล ออกอากาศครั้งแรกเมื่อ วันที่ 1 มิถุนายน พ.ศ. 2543 เวลา 12.00 น. ทาง สถานีโทรทัศน์ยูบีซี ช่อง 8 โดยเริ่มออกอากาศด้วยภาพบรรยากาศสดในเฮลิคอปเตอร์ของสถานีฯ โดยมีรุ่งนภา กมลนรนาถ ประจำอยู่ที่เฮลิคอปเตอร์ เพื่อเตรียมลงจอด ณ อาคารอินเตอร์ลิงก์ทาวเวอร์ ก่อนจะตัดภาพไปที่ห้องข่าวของสถานีฯ เพื่อให้นายสุทธิชัย หยุ่น ผู้ร่วมก่อตั้งเครือเนชั่น กล่าวเปิดสถานีอย่างเป็นทางการ โดยในช่วงท้ายของคำประกาศเปิดสถานี รุ่งนภาและผู้สื่อข่าวอื่นๆ ได้กล่าวตอบคำถามที่นายสุทธิชัยกล่าวว่า "นักข่าวของเราทุกคน พร้อมหรือยังครับ" โดยกล่าวว่า "พร้อมแล้ว" โดยปรากฏทีละคน ก่อนที่นายสุทธิชัยจะกล่าวปิดว่า "เราขอมอบเนชั่นแชนแนล เป็นสมบัติของประชาชนคนไทยทุกท่านครับ" ก่อนจะตกภาพเฮลิคอปเตอร์ที่กำลังบินผ่านอาคาร ก่อนจะตกเข้าสู่ไอเดนท์ของสถานี และเริ่มด้วยรายการข่าว "เนชั่นทันสถานการณ์ 12:00 น." โดยผู้ประกาศข่าวคู่แรกในวันนั้น คือ กนก รัตน์วงศ์สกุล และ รุ่งนภา กมลนรนาถ โดยมีทีมข่าว 400 คน และกองบรรณาธิการหนังสือพิมพ์ในเครือเนชั่น โดยมี นายอดิศักดิ์ ลิมปรุ่งพัฒนกิจ เป็นบรรณาธิการเนชั่นทีวี บริหารงานโดย บริษัท เนชั่น บรอดแคสติ้ง คอร์ปอเรชั่น จำกัด (มหาชน) ในเครือเนชั่นกรุ๊ป

ต่อมาในวันที่ 1 พฤษภาคม พ.ศ. 2546 เนชั่น แชนแนล ได้ย้ายการออกอากาศ จาก ยูบีซี 8 มาสู่ สถานีโทรทัศน์ไททีวี ช่อง 1 ผ่านทางระบบ MMDS ครอบคลุมรัศมีในเขตกรุงเทพฯ และปริมณฑล โดยให้เหตุผลว่า มีอำนาจรัฐเข้าแทรกแซง โดยคืนก่อนหน้านั้น 1 วัน (30 เมษายน พ.ศ. 2546) เนชั่นแชนแนลได้จัดรายการพิเศษ "Memory Night" เพื่อเตรียมอำลาผู้ชมทางยูบีซี 8 โดยนายสุทธิชัย หยุ่น เป็นผู้ดำเนินรายการ และมีคณะผู้ประกาศข่าวของสถานีร่วมในรายการดังกล่าว นอกจากนี้ บริษัท เอ็มดีเอส ของ ออสเตรเลีย ได้ลงนามในสัญญาซื้อรายการจากเนชั่นทีวี เพื่อนำไปออกอากาศผ่านดาวเทียม และ ผลิตช่องรายการใหม่ ให้กับ สถานีโทรทัศน์ WETV จังหวัดเชียงใหม่ ทางช่อง 9 ภายใต้ชื่อ "Nation Channel Chiangmai"

ปัจจุบัน Nation TV ได้ทำการส่งสัญญาณผ่าน ดาวเทียมไทยคม 5 ในระบบ C-Band และ ดาวเทียมไทยคม 5 ในระบบ Ku-Band ให้ผู้ที่มีจานรับสัญญาณดาวเทียมที่อยู่ในประเทศไทย และภูมิภาคเอเชีย สามารถรับชมได้ฟรี ที่ช่องหมายเลข 22 โดยไม่ต้องเสียค่าบริการรายเดือนใดๆ ทั้งสิ้น

เมื่อวันที่ 27 ธันวาคม 2556 บริษัท เนชั่น บรอดแคสติง คอร์ปอเรชั่น จำกัด (มหาชน) ชนะการประมูลช่องรายการข่าวในระบบดิจิทัล ในช่องหมายเลข 22 โดยใช้ชื่อ "เนชั่นทีวี" () พร้อมปรับปรุงตราสัญลักษณ์ ให้มีความทันสมัยมากยิ่งขึ้น และในวันที่ 1 มกราคม 2558 เนชั่นทีวีได้ปรับอัตลักษณ์อีกครั้ง โดยเป็นตัวอักษร N อยู่ในวงกลม ลอยตัวอยู่เหนือตัวอักษร Nation ซึ่งมาจากอัตลักษณ์เดิม แต่นำลูกโลกออก พร้อมปรับอัตราส่วนจอเป็น 16:9 เช่นเดียวกับสถานีโทรทัศน์ดิจิทัลอื่นๆ แต่บางกรณี เช่น ภาพในห้องส่ง ยังคงเป็นอัตราส่วน 4:3 เช่นเดิม จนกระทั่งเมื่อมีการย้ายห้องส่งของสถานีไปยังห้องส่ง ณ เดอะโคสท์ไลฟ์สไตล์มอลล์ เขตบางนา กรุงเทพมหานคร รวมถึงจัดซื้ออุปกรณ์และระบบการออกอากาศใหม่ที่ห้องส่งหลักอาคารอินเตอร์ลิงก์ รายการของเนชั่นทีวีทุกรายการจึงออกอากาศในอัตราส่วนจอ 16:9

รายการต่างๆ ของเนชั่นทีวีที่มีชื่อเสียง อาทิ เก็บตกจากเนชั่น ดำเนินรายการโดยกนก รัตน์วงศ์สกุล และธีระ ธัญไพบูลย์, ชีพจรโลก กับสุทธิชัย หยุ่น, คมชัดลึก ที่สร้างชื่อให้กับสรยุทธ สุทัศนะจินดา ก่อนจะลาออกจากเครือเนชั่น หลังจากย้ายไปยังไททีวีราว 3 สัปดาห์

นอกจากนี้ บริษัท เนชั่น บรอดแคสติ้ง คอร์ปอเรชั่น จำกัด (มหาชน) ยังเคยผลิตรายการโทรทัศน์ เสนอทางช่องโทรทัศน์ภาคพื้นดินระบบแอนะล็อกคือ โมเดิร์นไนน์ทีวี ประกอบด้วย ชีพจรโลกวันนี้/ชีพจรโลกกับสุทธิชัย หยุ่น, เช้าข่าวข้น คนข่าวเช้า/ข่าวข้นคนข่าว (ปัจจุบันทั้งสองรายการแยกออกจากสถานีเดิมและย้ายมาออกอากาศทางเนชั่นทีวี ในชื่อข่าวข้นรับอรุณ (ภายหลังเป็นรายการ เนชั่นข่าวเช้า) และข่าวข้นคนเนชั่น), จุดชนวนความคิด, อี-ไลฟ์ อี-บิสสิเนส, เขียวยกแผง และก๊วนเศรษฐกิจ ส่วน ททบ.5 ประกอบด้วย สยามเช้านี้ และถูกผิดคิดเองปัจจุบัน Nation TV ได้ทำการแพร่ภาพส่งสัญญาณผ่านดาวเทียมในระบบต่างๆดังนี้(ย้ายมาจากช่องนาว) 
(ย้ายมาจากช่องนาว เดิมชื่อ "คมชัดลึก ศึกมวยไทย ท่อน้ำไทย เดอะฮีโร่ ")

Wider Horizons ของ Edward Grenga, Charles Lawry, Douglas Stevens และ Michael McMahon (ใช้สำหรับประกอบรายการ มองเรามองโลก)

News Elements 1 ของ Sound Ideas (ใช้สำหรับประกอบรายการ คม ชัด ลึก)

Dateline USA ของ Cinematone (ใช้สำหรับประกอบช่วง 10 ข่าวเด่น)

Cronkite ของ Cinematone (ใช้สำหรับประกอบรายการ ข่าวข้นคนเนชั่น)

สีน้ำเงินด้วยโทนสีรอยัล (Royal Blue) และต่อมาเปลี่ยนเป็นโทนสีกรมท่า (Navy Blue) และสีเหลือง

เนชั่นทีวีเริ่มมีการแสดงเวลาบนหน้าจอในปี พ.ศ. 2555 โดยแสดงเฉพาะในรายการ ข่าวข้นรับอรุณ ต่อมา เมื่อเปลี่ยนเป็นเนชั่นทีวีในปี พ.ศ. 2557 จึงได้ขยายการแสดงเวลาบนหน้าจอไปในทุกรายการ โดยเป็นนาฬิกาดิจิทัล มีการบอกเวลาเป็นวินาที ก่อนที่ต่อมาในปีพ.ศ. 2558 จนถึงเดือนเมษายน พ.ศ. 2561 นาฬิกาได้มีการปรับเป็นแบบไม่แสดงวินาที